cyanic-selkie/wikianc huggingface dataset:
ভেনাস এক্সত্রাভাগানজা
মৃত্যু
১৯৮৮ সালে ক্রিসমাসের দিন নিউ ইয়র্কের ডাচেস হোটেলে একটি বিছানার নিচে এক্সত্রাভাগানজাকে গলা টিপে হত্যা করা অবস্থায় পাওয়া যায়। অনুমান করা হয়েছিল যে তার দেহ আবিষ্কারের পর চার দিন ধরে সেখানে ছিল। প্যারিস ইজ বার্নিং-এর শুটিং চলছিল, এবং চলচ্চিত্রের শেষ মিনিটগুলির মধ্যে রয়েছে অ্যাঞ্জি এক্সত্রাভাগানজা তার মৃত্যুর প্রতিক্রিয়া জানিয়েছেন। অ্যাঞ্জি এক্সত্রাভাগানজা বলেছিলেন যে তিনি অনুভব করেছিলেন যে ভেনাস খুব বেশি সুযোগ নেওয়ার মতো, যে তিনি "রাস্তায় মানুষের সাথে খুব বন্য ছিলেন", এবং তিনি ভয় পেয়েছিলেন যে "[তার] সাথে কিছু ঘটতে চলেছে।" অ্যাঞ্জি জাত্রভাগাঞ্জা প্রথম ব্যক্তি যিনি গোয়েন্দারা এক্সট্রাভাগাঞ্জার মৃত্যুর খবর নিয়ে এসেছিলেন, এবং তিনিই পরবর্তী আপন পিতামাতার কাছে খবরটি প্রকাশ করেছিলেন।
বাপু নাদকর্নী
রমেশচন্দ্র গঙ্গারাম বাপু নাদকর্নী (बापू नाडकर्णी; জন্ম: ৪ এপ্রিল, ১৯৩৩ - মৃত্যু: ১৭ জানুয়ারি, ২০২০) তৎকালীন ব্রিটিশ ভারতের বোম্বে প্রেসিডেন্সির নাশিক এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫৫ থেকে ১৯৬৮ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে মহারাষ্ট্র ও মুম্বই দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি স্লো লেফট-আর্ম অর্থোডক্স বোলিংয়ে পারঙ্গমতা প্রদর্শন করেছেন বাপু নাদকর্নী।
প্রথম-শ্রেণীর ক্রিকেট
১৯৫০-৫১ মৌসুমে রোহিতন বাড়িয়া ট্রফি প্রতিযোগিতায় পুনে বিশ্ববিদ্যালয় দলের প্রতিনিধিত্ব করেন ও নিজেকে সকলের পাদপ্রদীপে নিয়ে আসেন। পরের বছর মহারাষ্ট্র দলের পক্ষে প্রথম-শ্রেণীর ক্রিকেটে অভিষেক ঘটে তার। দুই বছর পর ব্রাবোর্ন স্টেডিয়ামে বোম্বের বিপক্ষে নিজস্ব প্রথম শতরানের ইনিংস খেলেন। তিন ঘণ্টার অল্প সময়ে বেশি নিয়ে ১০৩ রানের অপরাজিত ইনিংস খেলেছিলেন তিনি। সদাশিব পাতিলের সাথে শেষ উইকেট জুটিতে ১০৩ রান যুক্ত করেছিলেন।
১৯৫১-৫২ মৌসুম থেকে ১৯৫৯-৬০ মৌসুম পর্যন্ত মহারাষ্ট্র এবং ১৯৬৭-৬৮ মৌসুম পর্যন্ত বোম্বে দলের পক্ষে খেলেন। ১৯৫৭-৫৮ মৌসুমে সৌরাষ্ট্রের বিপক্ষে অপরাজিত ২০১ এবং ৬/১৭ ও ৩/৩৮ পেয়েছিলেন। ১৯৫৮-৫৯ মৌসুমে গুজরাতের বিপক্ষে ১৬৭ ও খেলায় সাত উইকেট লাভ করেছিলেন তিনি। ১৯৬০-৬১ মৌসুমে সেমি-ফাইনালে দিল্লির বিপক্ষে ছয় ঘণ্টা সময় নিয়ে ব্যক্তিগত সর্বোচ্চ ২৮৩ রানের ইনিংস খেলেছিলেন।
আন্তর্জাতিক ক্রিকেট
সমগ্র খেলোয়াড়ী জীবনে একচল্লিশটি টেস্টে অংশগ্রহণ করেছেন বাপু নাদকর্নী। ১৬ ডিসেম্বর, ১৯৫৫ তারিখে দিল্লিতে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ৭ মার্চ, ১৯৬৮ তারিখে অকল্যান্ডে একই দলের বিপক্ষে সর্বশেষ টেস্টে অংশ নেন তিনি।
১৯৫৫-৫৬ মৌসুমে নিউজিল্যান্ড দল ভারত গমন করে। ফিরোজ শাহ কোটলা মাঠে অনুষ্ঠিত টেস্ট থেকে বিনু মানকড় স্বীয় নাম প্রত্যাহার করে নিলে সৌভাগ্যবশতঃ খেলায় অংশগ্রহণের সুযোগ লাভ করেছিলেন তিনি। ব্যাট হাতে নিয়ে ৬৮ রানের অপরাজিত ইনিংস খেলেন তিনি। বল হাতে ৬৭ ওভার বোলিং করলেও উইকেট শূন্য অবস্থায় প্যাভিলিয়নমুখী হতে হয়েছিল। বিনু মানকড়ের দলে প্রত্যাবর্তনের ফলে তাকে দলের বাইরে অবস্থানে করতে হয়। ঐ একই বছরে মহারাষ্ট্র দলের অধিনায়কের মর্যাদাপ্রাপ্ত হন বাপু নাদকর্নী। ১৯৬০-৬১ মৌসুমে পাকিস্তানের বিপক্ষে কানপুর টেস্টে ৩২-২৪-২৩-০ করেন। এরপর দিল্লিতে করেন ৩৪-২৪-২৩-১।
ইংল্যান্ডের মুখোমুখি
১৯৬৩-৬৪ মৌসুমে ইংল্যান্ড দল ভারত গমন করে। মাদ্রাজের জওহরলাল নেহরু স্টেডিয়ামে সফরকারী দলের বিপক্ষে দূর্দান্ত বোলিং করেন। খেলার তৃতীয় দিন শেষে তার বোলিং পরিসংখ্যান দাড়ায় ২৯ ওভার, ২৬ মেইডেন ও ৩ রান দিয়ে কোন উইকেটের সন্ধান পাননি তিনি। অধিকাংশ ওভারই ব্রায়ান বোলাস ও কেন ব্যারিংটন মোকাবেলা করেছিলেন। ঐ ইনিংসে তার বোলিং পরিসংখ্যান ছিল ৩২-২৭-৫-০। একাধারে ১১৪ মিনিটের বোলিং স্পেলে রেকর্ডসংখ্যক একুশ ওভার মেইডেন দেন তিনি। তন্মধ্যে একনাগাড়ে ১৩১ বলে কোন রান দেননি। সিরিজের চূড়ান্ত টেস্টে নাদকর্নী অপরাজিত ৫২ ও অপরাজিত ১২২ রানের ইনিংস খেলেন। এটিই তার টেস্টে একমাত্র সেঞ্চুরি ছিল।
১৯৬৪-৬৫ মৌসুমে সফরকারী অস্ট্রেলিয়া দলের বিপক্ষে দূর্দান্ত খেলেন। ৫/৩১ ও ৬/৯১ পান তিনি। তবে, বিষেন সিং বেদী’র ন্যায় উদীয়মান বামহাতি স্পিনারের উত্থানে তার অংশগ্রহণ অনেকাংশেই স্তিমিত হয়ে আসে। ১৯৬৭ সালে ইংল্যান্ড গমন করা থেকে বঞ্চিত হন। তবে ঐ বছরের শীতকালে নিউজিল্যান্ডের মুখোমুখি হবার সুযোগ পেয়েছিলেন তিনি। ওয়েলিংটনের বেসিন রিজার্ভে ভারতের জয়ে প্রভূতঃ ভূমিকা রাখেন। খেলোয়াড়ী জীবনে ব্যক্তিগত সেরা বোলিং পরিসংখ্যান ৬/৪৩ গড়েন। নিউজিল্যান্ড থেকে দেশে ফেরার পথে প্রথম-শ্রেণীর ক্রিকেট খেলা থেকে অবসর গ্রহণের কথা ঘোষণা করেন বাপু নাদকর্নী।
ব্যাটসম্যানের নিশানা বরাবর বোলিংয়ের ফলে রান সংগ্রহের পথে ব্যাপক বাধার প্রাচীর গড়ে তুলেন। জনরব রয়েছে যে, পিচে মুদ্রা রেখে জালঘেরা আবদ্ধ স্থানে অনুশীলন কর্ম সম্পাদন করতেন তিনি। সমগ্র খেলোয়াড়ী জীবনে ওভার প্রতি দুই রানের কম খরচ করেছিলেন তিনি।
অন্যান্য
বাপু নাদকর্নী উপর্যুপরি ২১ ওভার মেইডেন বা ১৩১ বলে কোন রান খরচ করেননি। ১৯৫৬-৫৭ মৌসুমে ডারবানের কিংসমিড ক্রিকেট গ্রাউন্ডে দক্ষিণ আফ্রিকান ক্রিকেট তারকা হিউ টেফিল্ড সর্বাধিকসংখ্যক বল করে কোন রান খরচ না করার রেকর্ডের সাথে নিজেকে যুক্ত করেছেন। দুই ইনিংসে মিলিয়ে ৮ বলে গড়া ১৬ ওভার বা ১৩৭ বলে কোন রান দেননি তিনি। রানবিহীন অবস্থায় প্রথম-শ্রেণীর ক্রিকেটে হিউ টেফিল্ড ও মনীষ মাজিথিয়া’র পর তৃতীয় স্থানে অবস্থান করছেন। ১৯৯৯-২০০০ মৌসুমে মধ্যপ্রদেশ দলের সদস্যরূপে মাজিথিয়া রেলওয়েজের বিপক্ষে একাধারে ১৩৬টি বলে কোন রান দেননি।
উপর্যুপরি মেইডেন ওভারের ক্ষেত্রে বলের হিসেবে ভিন্নতর রেকর্ড লক্ষ্য করা যায়:
দেহাবসান
১৭ জানুয়ারি, ২০২০ তারিখে ৮৬ বছর বয়সে মুম্বইয়ে বাপু নাদকর্নী’র দেহাবসান ঘটে।
বিবাহ
বিবাহ বা বিয়ে হল একটি সামাজিক বন্ধন বা বৈধ চুক্তি যার মাধ্যমে দু'জন মানুষের মধ্যে দাম্পত্য সম্পর্ক স্থাপিত হয়। বিভিন্ন দেশে সংস্কৃতিভেদে বিবাহের সংজ্ঞার তারতম্য থাকলেও সাধারণ ভাবে বিবাহ এমন একটি প্রতিষ্ঠান যার মাধ্যমে দু'জন মানুষের মধ্যে ঘনিষ্ঠ ও যৌন সম্পর্ক সামাজিক স্বীকৃতি লাভ করে। কিছু সংস্কৃতিতে, যে কোন প্রকারের যৌন কর্মকাণ্ডে প্রবৃত্ত হওয়ার পূর্বে বিবাহ সম্পন্ন করাকে বাধ্যতামূলক হিসেবে পরামর্শ দেওয়া হওয়া অথবা বিবেচনা করা হয়। বিশদ বিবৃত সংজ্ঞার ভাষায় বলতে গেলে, বিবাহ হল একটি বৈশ্বিক সার্বজনীন সংস্কৃতি। বিবাহ সাধারণত কোন রাষ্ট্র, কোন সংস্থা, কোন ধর্মীয় কর্তৃপক্ষ, কোন আদিবাসী গোষ্ঠী, কোন স্থানীয় সম্প্রদায় অথবা দলগত ব্যক্তিবর্গের দ্বারা স্বীকৃত হতে পারে। একে প্রায়শই একটি চুক্তি হিসেবে দেখা হয়। সাধারণত আনুষ্ঠানিকভাবে ধর্মীয় অথবা ধর্মনিরপেক্ষ আচার অনুষ্ঠানের মধ্য দিয়ে বিবাহ সম্পন্ন করা হয়। বৈবাহিক কার্যক্রম সাধারণত দম্পতির মাঝে সমাজ-স্বীকৃত বা আইনগত দায়িত্ববোধ তৈরি করে, এবং এর মাধ্যমে তারা বৈধভাবে স্বেচ্ছায় সন্তানসন্তানাদির জন্ম দিতে পারে। বিশ্বের কিছু স্থানে, পরিবার-পরিকল্পিত বিবাহ, শিশু বিবাহ, বহুবিবাহ এবং জোরপূর্বক বিবাহ সাংস্কৃতিক ঐতিহ্য হিসেবে পালিত হয়। বলা বাহুল্য, আন্তর্জাতিক আইন ও নারী অধিকার বিষয়ক উদ্যোগের কারণে বিশ্বের বিভিন্ন স্থানে উল্লেখিত বিবাহরীতিগুলো শাস্তিযোগ্য অপরাধ হিসেবে আইনে অন্তর্ভুক্ত করা হয়েছে।  আইনগত স্বীকৃতির ক্ষেত্রে, অধিকাংশ সার্বভৌম রাষ্ট্র ও অন্যান্য বিচারব্যবস্থা বিবাহকে দু'জন বিপরীত লিঙ্গের মানুষের মধ্যে সীমিত করে এবং এদের মধ্যে হাতে গোনা কিছু রাষ্ট্র বহুবিবাহ, শিশুবিবাহ এবং জোরপূর্বক বিবাহকে স্বীকৃতি দেয়। বিগত বিংশ শতাব্দীতে এসে, ক্রমবর্ধমানভাবে বহুসংখ্যক রাষ্ট্র এবং অন্যান্য বিচারব্যবস্থা আন্তঃরাষ্ট্রীয় বিবাহ, আন্তঃধর্মীয় বিবাহ এবং অতি সাম্প্রতিকভাবে সমলিঙ্গীয় বিবাহের উপর নিষেধাজ্ঞা তুলে নিয়ে এদেরকে আইনগত স্বীকৃতি নিয়েছে। কিছু সংস্কৃতি তালাকের মাধ্যমে বিবাহবিচ্ছেদের অনুমতি দেয় এবং কিছু স্থানে রাষ্ট্রের আইনগত নিষেধাজ্ঞা থাকা সত্ত্বেও শিশুবিবাহ এবং বহুবিবাহ সংঘটিত হয়ে থাকে। বিবাহের মাধ্যমে পরিবারের সূত্রপাত হয়। এছাড়া বিবাহের মাধ্যমে বংশবিস্তার ও উত্তরাধিকারের সুযোগ সৃষ্টি হয়। বিবাহের মাধ্যমে পরস্পর সম্পর্কিত পুরুষকে স্বামী (পতি) এবং নারীকে স্ত্রী (পত্নী) হিসাবে চিহ্নিত করা হয়। স্বামী ও স্ত্রীর যুক্ত জীবনকে "দাম্পত্য জীবন" হিসাবে অভিহিত করা হয়। বিভিন্ন ধর্মে বিবাহের বিভিন্ন রীতি প্রচলিত। একইভাবে বিভিন্ন সমাজে বিভিন্ন প্রথায় বিবাহ অনুষ্ঠিত হয়ে থাকে। বিবাহ মূলত একটি ধর্মীয় রীতি হলেও আধুনিক সভ্যতায় এটি একটি আইনি প্রথাও বটে। বিবাহবহির্ভুত যৌনসঙ্গম অবৈধ বলে স্বীকৃত এবং ব্যভিচার হিসাবে অভিহিত একটি পাপ ও অপরাধ। এখনকার সময়ে বিবাহকে শুধুমাত্র চুক্তি বলে অবিহিত করার বিপরীতে একে মানুষিক বন্ধন ও সমাজে বৈধ ভাবে একত্রে বসবাস করার পন্থা হিসাবেও দেখা যেতে পারে।
ইসলামী বিবাহরীতি
ইসলাম ধর্মে বিবাহের মাধ্যমে নারী ও পুরুষের মধ্যকার যৌন সম্পর্কের অনুমতি রয়েছে। ইসলামী বিবাহরীতিতে পাত্র পাত্রী উভয়ের সম্মতি এবং বিবাহের সময় উভয়পক্ষের বৈধ অভিভাবক বা ওয়ালীর উপস্থিতি ও সম্মতির প্রয়োজন। ইসলামী বিবাহে যৌতুকের কোন স্থান নেই। বিয়ের পূর্বেই পাত্রের পক্ষ হতে পাত্রীকে পাত্রীর দাবি অনুযায়ী একটি নির্দিষ্ট অঙ্কের টাকা বা অর্থসম্পদ বাধ্যতামূলক ও আবশ্যকভাবে দিতে হয়, একে দেনমোহর বলা হয়। এছাড়া বিয়ের পর তা পরিবার পরিজন ও পরিচিত ব্যক্তিবর্গকে জানিয়ে দেয়াও ইসলামী করনীয়সমূহের অন্তর্ভুক্ত। ইসলামী বিধান অনুযায়ী, একজন পুরুষ সকল স্ত্রীকে সমান অধিকার প্রদানের তার চাহিদা অনুসারে সর্বোচ্চ চারটি বিয়ে করতে পারে। আর সমান অধিকার দিতে অপারগ হলে শুধু একটি বিয়ে করার অনুমতি পাবে। মেয়েদের ক্ষেত্রে একাধিক বিয়ের অনুমতি নেই। ইসলামে একজন মুসলিম একজন অমুসলিমকে বিয়ে করতে পারবে যদি উক্ত অমুসলিম ঈমান আনে (ইসলাম গ্রহণ করে)।
খ্রিস্টীয় বিবাহরীতি
নির্বাচন : খ্রিস্টান সমাজে সাধারণত প্রথমে পাত্রী দেখা হয়। প্রথমত বরপক্ষই কনে নির্বাচন করে। বরপক্ষ কনে নির্বাচন করে কনের চরিত্র, দোষ-গুণ, বংশ পরিচয় জেনে নেয়।
প্রস্তাব : শুভদিন দেখে বরপক্ষ কনের বাড়ি যায়। সাধারণত পাশের কোনো আত্মীয়ের বাড়ি গিয়ে তার সঙ্গে কনের বাড়ি যায় এবং তাদের উদ্দেশ্যের কথা জানায়।
বাগদান : বরপক্ষের প্রস্তাবে কনেপক্ষ রাজি হলে বাগদান অনুষ্ঠানের আয়োজন করা হয়। কোথাও এ অনুষ্ঠানকে ‘পাকা দেখা’ও বলে। ভাওয়ালে এ অনুষ্ঠানকে ‘পানগাছ’ অনুষ্ঠান বলে। বাগদান উপলক্ষে  পান, সুপারি, বিজোড় সংখ্যক মাছ নিয়ে যাওয়া হয়।
বাইয়র : এই অনুষ্ঠানে বরপক্ষের লোকজন কনের বাড়িতে যায়। যা আগেই কথা বলে ঠিক করে রাখা হয়। এ অনুষ্ঠানে উপস্থিত বর-কনে সবার আশির্বাদ গ্রহণ করে।
বান প্রকাশ : এই অনুষ্ঠানে বর-কনে বিয়ের চূড়ান্ত সিদ্ধান্ত নেয়।  মন্ডলীর বিধি অনুযায়ী এ সময় বিয়ের ক্লাস করতে হয়।  এটি বিয়ে পূর্ব বাধ্যতামূলক ক্লাস ব্যবস্থা।
কামানি বা গা-ধোয়ানী : বিয়ের আগের রাতের অনুষ্ঠানকে গা-ধোয়ানী বলে। অনেক খ্রিস্টান সমাজে এই দিন গায়ে হলুদ মাখিয়ে জাকজমকের সঙ্গে অনুষ্ঠান করা হয়।
কনে তোলা : বিয়ের দিন ভোরে বাদকদলসহ বরের আত্মীয়-স্বজন কনের বাড়ি গিয়ে কনেকে নিয়ে আসে। কনেকে ঘর থেকে আনার সময় তার হাতে পয়সা দেওয়া হয়। কনে বাড়ি থেকে আসার সময়  সেই পয়সা ঘরের মধ্যে ছুড়ে ফেলে। এর অর্থ হল যদিও সে বাড়ি থেকে চলে যাচ্ছে, তারপরও বাড়ির লক্ষ্মী ঘর থেকে চলে যাচ্ছে না।
গির্জার অনুষ্ঠান : শুরুতে গির্জার প্রবেশ পথে যাজক বর-কনেকে বরণ করে নেয়। তারপর বর-কনে দুজনের মধ্যে মালা বদল করা হয়।
ঘরে তোলা : এই অনুষ্ঠানে উঠানের দিকে মুখ করে বড় পিঁড়ির উপরে বর-কনেকে দাঁড় করানো হয়। এরপর বর-কনে সাদা-লাল পেড়ে শাড়ির উপর দিয়ে হেঁটে ঘরে ওঠে। এ সময় বর ও কনে একে অপরের কনিষ্ঠ আঙুল ধরে থাকে।
দেশ ও অঞ্চলভেদে বিবাহ
ভারতের পশ্চিমবঙ্গ এবং বর্তমান বাংলাদেশ "বরযাত্রী"  বাংলা শব্দটি বহুল প্রচলিত এবং এই প্রথা প্রায় সর্বত্রই প্রচলিত যদিও ভারতবর্ষের অন্যান্য   বিভিন্ন রাজ্যে এই প্রথা প্রচলন আছে যা হিন্দিতে "বারাত" হিসাবে পরিচিত। হিন্দু ধর্মের সামাজিক প্রথা অনুযায়ী যখন বিবাহ হয় তখন পাত্রের সঙ্গে আত্মীয় পরিজন,ঘনিষ্ঠ বন্ধু- বান্ধবী এবং প্রতিবেশী সকলে মিলে কন্যার বাড়িতে উপস্থিত হয় তাদের সকলকে একত্রে "বরযাত্রী" বলা হয়, যেহেতু বর  বা পাত্রের সঙ্গে যাত্রা করে আসে তাই "বরযাত্রী" বলা হয়। কন্যার বাড়ির তরফ থেকে তাদের সকলকে যথেষ্ট আপ্যায়ন, খাওয়া-দাওয়া করানো হয়।
মিয়ানমারের রূপরেখা
থাম্ব| মিয়ানমারের একটি বিস্তৃত মানচিত্র। নিম্নলিখিত রূপরেখাটি দক্ষিণ-পূর্ব এশিয়ার রাষ্ট্র মিয়ানমারের একটি সংক্ষিপ্ত বিবরণ এবং নির্দেশিকা হিসাবে প্রদান করা হয়েছে।
মিয়ানমার, যা বার্মা নামেও পরিচিত, দক্ষিণ-পূর্ব এশিয়ার মূল ভূখণ্ডের বৃহত্তম রাষ্ট্র। দেশটির উত্তর-পূর্বে গণপ্রজাতন্ত্রী চীন, পূর্বে লাওস, দক্ষিণ-পূর্বে থাইল্যান্ড, পশ্চিমে বাংলাদেশ এবং উত্তর-পশ্চিমে ভারত, দক্ষিণ-পশ্চিমে বঙ্গোপসাগর । বার্মার মোট পরিধির এক-তৃতীয়াংশ, ১,৯৩০ কিলোমিটার (১,১৯৯ মাইল ), একটি নিরবচ্ছিন্ন উপকূলরেখা তৈরি করে। দেশটির সংস্কৃতি, প্রতিবেশীদের দ্বারা ব্যাপকভাবে প্রভাবিত, স্থানীয় উপাদানগুলির সাথে জড়িত থেরবাদ বৌদ্ধধর্মের উপর ভিত্তি করে। থাম্ব| মিয়ানমারের একটি বিস্তৃত প্রাথমিক মানচিত্র থাম্ব| মিয়ানমারের একটি বিস্তৃত ভূসংস্থানিক মানচিত্র
মিয়ানমারের ভূগোল
মিয়ানমারের ভূগোল
মিয়ানমারের পরিবেশ
থাম্ব| মিয়ানমারের একটি বর্ধিত স্যাটেলাইট ছবি
মিয়ানমারের ইকোরিজিয়ন
মিয়ানমারের ইকোরিজিয়ন
মিয়ানমারের প্রশাসনিক বিভাগ
মিয়ানমারের প্রশাসনিক বিভাগ
মিয়ানমারের জনসংখ্যা
মিয়ানমারের জনসংখ্যা
মিয়ানমারের সরকার ও রাজনীতি
মিয়ানমারের রাজনীতি
মিয়ানমার সরকারের বিচার বিভাগীয় শাখা
মিয়ানমারের আদালত ব্যবস্থা
আন্তর্জাতিক সংস্থার সদস্যপদ
বার্মা জাতিসংঘের মাত্র ৭ সদস্যের মধ্যে ১ যে রাসায়নিক অস্ত্র নিষিদ্ধকরণ সংস্থার সদস্য নয়।
মিয়ানমারে আইনশৃঙ্খলা
মিয়ানমারের আইন
মিয়ানমারের সামরিক বাহিনী
মিয়ানমারের সামরিক বাহিনী
মিয়ানমারের স্থানীয় সরকার
দেখুন: মিয়ানমারের প্রশাসনিক বিভাগ, মিয়ানমারের রাজ্য ও অঞ্চল সরকার
মিয়ানমারের ইতিহাস
মিয়ানমারের ইতিহাস
মিয়ানমারে খেলাধুলা
মিয়ানমারে খেলাধুলা
মিয়ানমারের অর্থনীতি ও অবকাঠামো
মিয়ানমারের অর্থনীতি
মিয়ানমারে শিক্ষা
মিয়ানমারে শিক্ষা
মিয়ানমারে স্বাস্থ্য
মিয়ানমারে স্বাস্থ্য
বহিঃসংযোগ
সরকার
সাধারণ জ্ঞাতব্য
অর্থনীতি
কৃষি
বাণিজ্য
স্টেডিয়াম
থাম্ব|জার্মানির মিউনিখে স্থাপিত অ্যালিয়েঞ্জ এরিনা বিশ্বের ১ম স্টেডিয়াম যা বহিঃভাগে রঙ পরিবর্তন করতে পারে স্টেডিয়াম (Stadium) এমন একটি নির্দিষ্ট স্থান বা কেন্দ্রস্থল, যেখানে দর্শকেরা একত্রিত হয়ে খেলাধুলা উপভোগ করেন। স্টেডিয়ামসমূহে সাধারণত খেলা অনুষ্ঠিত হয়। তবে ক্ষেত্রবিশেষে স্টেডিয়ামে কনসার্ট, সাংস্কৃতিক অনুষ্ঠান, সার্কাস-সহ অন্যান্য অনুষ্ঠানেরও আয়োজন করা হয়ে থাকে।
অবকাঠামো
সাধারণতঃ মাঠের চতুঃপার্শ্বে ইট, বালু, সিমেন্ট দিয়ে স্থায়ী অবকাঠামো হিসেবে নকশা অঙ্কন করে স্টেডিয়াম তৈরী করা হয়। অনেক ক্ষেত্রে মাঠ আংশিকভাবে ঘেরাও করা হয়ে থাকে। অঙ্কিত নকশায় দর্শকদের জন্য বসার ব্যবস্থা রাখা হয়। খেলার দৃষ্টিগ্রাহ্যতার উপর টিকেটের মূল্যমান নির্ভর করে।
উৎপত্তি
গ্রীকদের প্রাচীন অলিম্পিক খেলায় একমাত্র ইভেন্ট ছিল দৌঁড়। এথেন্সের পজেনিয়াসরা খেলা দাঁড়িয়ে দেখার জন্য প্রায় অর্ধ-শতাব্দীকাল এ ব্যবস্থা রেখেছিল। গ্রীসের অলিম্পিয়ায় স্ট্যাড দূরত্ব নির্ণয় করা থেকে আধুনিক স্টেডিয়াম শব্দটির উৎপত্তি হয়েছে।
গ্রীক শব্দ স্ট্যাডিয়ন শব্দ থেকে 'স্ট্যাডিয়াম' বা 'স্টেডিয়াম' শব্দটি এসেছে। দূরত্ব হিসেবে পরিমাপ করলে মনুষ্য নির্ণেয় ৬০০ ফুটের সমমান হবে। এটি ঐ সময়ের লোক, স্থান এবং সময়ের উপর নির্ভর করে প্রকৃত দৈর্ঘ্য নিরূপণ করা হতো। এছাড়াও, বর্তমানকালের মানদণ্ডে ১ স্ট্যাডিয়ন = ৬০০ ফুট বা ১৮০ মিটার দেখানো হয়। ঐতিহাসিক স্থান-কালের প্রেক্ষাপটে এ দূরত্ব ১৫% বেশি বা কম হতে পারে।
রোমান দৈর্ঘ্যের একক হিসেবে স্ট্যাডিয়নকে বিভিন্ন সময়ে ১২৫ দ্বিগুণ পদক্ষেপ হিসেবে ১৮৫ মিটার বা ৬০৭ ফুট হিসেবে বিবেচনা করা হতো। রোমানদের গ্রহণকৃত এ দৈর্ঘ্যটিই পরবর্তীকালে ইংরেজি ভাষায় স্টেডিয়ামরূপে গ্রহণ করা হয়েছে।
অধিকাংশ অভিধানেই 'স্ট্যাডিয়ামস্‌' এবং 'স্ট্যাডিয়া' - উভয় শব্দকেই স্টেডিয়ামের বহুবচন হিসেবে চিহ্নিত করা হয়েছে।
ইতিহাস
thumb|200px| গ্রীসের এথেন্স নগরীতে অবস্থিত প্যানেথেনেইকো স্টেডিয়ামের স্থিরচিত্র। অলিম্পিয়া-কে প্রাচীনতম স্টেডিয়াম হিসেবে চিহ্নিত করা হয়েছে। এটি গ্রীসের পশ্চিমাংশে পিলোগোনিজ এলাকার অলিম্পিয়া নগরীতে অবস্থিত। খ্রীষ্ট-পূর্ব ৭৭৬ সালে প্রাচীন অলিম্পিক গেমসের আয়োজন করা হতো। গেমসে একটিমাত্র বিষয় থাকতো।
গ্রীক ও রোমান স্টেডিয়ামগুলো অনেক প্রাচীন নগরে দেখা যায়। তন্মধ্যে, রোমের স্টেডিয়াম অব ডোমিশিয়ান খুবই জনপ্রিয় ও পরিচিত ছিল।
প্রাচীন স্টেডিয়াম হিসেবে আধুনিককালে বর্ধিত ও অবকাঠামোর উন্নয়ন করে প্রথমবারের মতো ঊনবিংশ শতকে এর ব্যবহার লক্ষ্য করা যায়। গ্রীসের প্যানেথেনেইকো স্টেডিয়ামে আধুনিক অলিম্পিক গেমস্‌ প্রতিযোগিতা ১৮৭০, ১৮৭৫, ১৮৯৬ এবং ২০০৪ সালে অনুষ্ঠিত হয়েছিল।
সৌর-শক্তি ব্যবহারের মাধ্যমে তাইওয়ানের স্টেডিয়াম ইতিহাসের পর্দায় জায়গা করে নিয়েছে।
হিপোড্রোম
ঘোড়ার দৌড়ের জন্য গ্রীসের হিপোড্রোম স্টেডিয়ামগুলোকে প্রধান মানদণ্ড হিসেবে নিয়ে রোমের স্টেডিয়াম ও সার্কাস ভবন নির্মাণ করা হয়েছিল। হিপোড্রোম ও স্টেডিয়াম হয়তোবা একই আয়তনের ছিল। তবে সবচেয়ে বড় সার্কাস ভবনের আসন ব্যবস্থা ১০ গুণেরও বেশি ছিল।
বিখ্যাত স্টেডিয়াম
thumb|right|200px| ইংল্যান্ডের লন্ডনে অবস্থিত ওয়েম্বলি স্টেডিয়ামের অভ্যন্তরভাগ। শের-ই-বাংলা জাতীয় ক্রিকেট স্টেডিয়াম, ওয়েম্বলি স্টেডিয়াম, এমিরেট্‌স স্টেডিয়াম, বেইজিং ন্যাশনাল স্টেডিয়াম, মারাকানা স্টেডিয়াম, আর্সেনাল স্টেডিয়াম, যুবভারতী ক্রীড়াঙ্গন বা সল্টলেক স্টেডিয়াম, সিটি অফ ম্যানচেস্টার স্টেডিয়াম, নেতাজি ইন্ডোর স্টেডিয়াম, সাবিনা পার্ক, ইডেন গার্ডেনস, রবীন্দ্র সরোবর স্টেডিয়াম, বঙ্গবন্ধু জাতীয় স্টেডিয়াম অন্যতম।
আহলেহাদীছ আন্দোলন বাংলাদেশ
আহলেহাদীছ আন্দোলন বাংলাদেশ (جَمْعِيَّةُ تَحْرِيكِ أَهْلِ الْحَدِيْثِ بَنْغَلاَدِيْشِ; Association Tahreq Ahl Al-Hadith du Bangladesh) বাংলাদেশের একটি অরাজনৈতিক ধর্মীয় সালাফি সংগঠন। এটি ১৯৯৪ সালে রাজশাহী বিশ্ববিদ্যালয়ের আরবি বিভাগের শিক্ষক প্রফেসর ড. মুহাম্মাদ আসাদুল্লাহ আল-গালিব দ্বারা প্রতিষ্ঠিত হয়েছিল, যিনি এটির নেতৃত্ব দিয়ে চলেছেন।
লক্ষ্য ও উদ্দেশ্য
সংগঠনটি ভেজালমুক্ত তাওহীদের প্রচার ও প্রতিষ্ঠা এবং জীবনের সকল ক্ষেত্রে কুরআন ও হাদীসের অনুসরণকে লক্ষ্য ও উদ্দেশ্য হিসেবে গ্রহণ করেছে। এ সংগঠনের রাষ্ট্রীয় ক্ষমতা গ্রহণের রাজনৈতিক লক্ষ্য নেই। বরং মানুষের বিশ্বাস ও আমলগত ভ্রান্তি সংশোধন করার মাধ্যমে সমাজ সংস্কার করাকেই সামাজিক ও রাজনৈতিক লক্ষ্য হিসেবে গণ্য করে।
মূলনীতি
আহলেহাদীছ আন্দোলন পাঁচটি দফাকে সংগঠনের মূলনীতি হিসেবে গ্রহণ করেছে। সেসব মূলনীতির ভিত্তিতেই সংগঠন পরিচালিত হয়। সেগুলো হলো -
তিতে
১৯৭৮–৭৯ মৌসুমে, ব্রাজিলীয় ক্লাব কাশিয়াসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ছয় মৌসুম অতিবাহিত করেছিলেন; কাশিয়াসের হয়ে তিনি ১২১ ম্যাচে ৮টি গোল করেছিলেন। অতঃপর ১৯৮৪–৮৫ মৌসুমে তিনি বেন্তো গোন্সালভেসে যোগদান করেছিলেন। বেন্তো গোন্সালভেসে মাত্র এক মৌসুম অতিবাহিত করার পর পোর্তুগেসার সাথে চুক্তি স্বাক্ষর করেছিলেন, যেখানে তিনি ১৫ ম্যাচে ১টি গোল করেছিলেন। পরবর্তীকালে, তিনি গুয়ারানির হয়ে খেলেছিলেন। সর্বশেষ ১৯৮৯–৯০ মৌসুমে, তিনি গুয়ারানি হতে গ্রেমিও গুয়ারানিতে যোগদান করেছিলেন; গ্রেমিও গুয়ারানির হয়ে মাত্র এক মৌসুম খেলার পর তিনি অবসর গ্রহণ করেছিলেন।
খেলোয়াড়ি জীবনের ইতি টানার পর ১৯৯০ সালে, তিতে ব্রাজিলীয় ফুটবল ক্লাব গ্রেমিও গুয়ারানির ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। গ্রেমিও গুয়ারানির হয়ে মাত্র এক মৌসুম ম্যানেজারের দায়িত্ব পালন করার পর তিনি কাশিয়াস, ভেরানোপোলিস, ইপিরাঙ্গা এবং জুভেন্তুদের মতো ক্লাবের ম্যানেজার হিসেবে কাজ করেছেন। ২০০০ সালের ডিসেম্বর মাসে, তিনি গ্রেমিওয়ের ম্যানেজার হিসেবে পুনরায় যোগদান করেন; গ্রেমিওয়ের হয়ে তিনি ২টি শিরোপা জয়লাভ করেছেন। ২০১০–১১ মৌসুমে, তিনি করিন্থিয়ান্সের ম্যানেজারের দায়িত্ব গ্রহণ করেন; যেখানে তিনি ম্যানেজার হিসেবে দীর্ঘ সময় (প্রায় চার মৌসুম) অতিবাহিত করেছেন। এক মৌসুমে বিরতির পর তিনি দ্বিতীয় দফায় করিন্থিয়ান্সের ম্যানেজারের দায়িত্ব গ্রহণ করেন; দ্বিতীয় দফায় করিন্থিয়ান্সের হয়ে ম্যানেজার হিসেবে ক্লাব পর্যায়ে তিনি সেরা সময় অতিবাহিত করেছেন, যেখানে তিনি প্রায় ৬১ শতাংশ ম্যাচ জয়লাভ করেছেন। তার অধীনে করিন্থিয়ান্স বেশ কিছু শিরোপা জয়লাভ করেছিল; যার মধ্যে ২০১২ কোপা লিবের্তাদোরেস এবং ২০১২ ফিফা ক্লাব বিশ্বকাপ অন্যতম। ২০১৬ সালের ২০শে জুন তারিখে দুঙ্গা বরখাস্ত হওয়ার পর, তিনি ব্রাজিল জাতীয় দলের ম্যানেজারের পদে নিযুক্ত হয়েছেন। তার অধীনে ব্রাজিল ২০১৯ কোপা আমেরিকার শিরোপা জয়লাভ করার পাশাপাশি ২০২১ কোপা আমেরিকার ফাইনালে পৌঁছাতে সক্ষম হয়েছিল। ২০২২ বিশ্বকাপে পুনরায় তার দল কোয়ার্টার ফাইনালে ক্রোয়েশিরার বিপক্ষে ট্রাইবেকারে হেরে বিদায় নেয়। এই দিনই তিতে কোচের দায়িত্ব থেকে সরে দাঁড়ান।
প্রারম্ভিক জীবন
আদেনোর লেওনার্দো বাক্কি ১৯৬১ সালের ২৫শে মে তারিখে ব্রাজিলের রিও গ্রান্দে দে সুলে কাশিয়াস দো সুলের জন্মগ্রহণ করেছেন এবং সেখানেই তার শৈশব অতিবাহিত করেছেন। শৈশবে তিনি স্কুলে লুইজ ফেলিপে স্কলারির অধীনে শারীরিক শিক্ষা অধ্যয়ন করেছিলেন। স্কোলারি তাঁর পরামর্শদাতা ছিলেন এবং পরবর্তীকালে তিনি কোচ হিসেবে তার প্রতিদ্বন্দ্বী ছিলেন। তিনি কাম্পিনাস পোন্তিফিকাল ক্যাথলিক বিশ্ববিদ্যালয় থেকে শারীরিক শিক্ষায় স্নাতক ডিগ্রি অর্জন করেছেন।
খেলোয়াড়ি জীবন
১৯৭৮ সালে, কাশিয়াসের হয়ে খেলার মাধ্যমে তিতে তার খেলোয়াড়ি জীবনের শুরু করেছিলেন। ১৯৮৪ সালে বেন্তো গোন্সালভেসে এবং ১৯৮৫ সালে পোর্তুগেসায় স্থানান্তরিত হয়েছিলেন। অতঃপর ১৯৮৬ থেকে ১৯৮৮ সাল পর্যন্ত গুয়ারানির হয়ে খেলেছেন। এ সময়েই তিনি তার খেলোয়াড়ি জীবনের সেরা সফলতা অর্জন করেছিলেন। উক্ত সময়ে তিনি ১৯৮৬ কাম্পেওনাতো ব্রাজিলেইরো সেরিয়ে আ, ১৯৮৭ কোপা ইউনিয়াও এবং ১৯৮৮ কাম্পেওনাতো পাউলিস্তা শিরোপা জয়ী দলের অন্যতম সদস্য ছিলেন। কিন্তু ২৭ বছর বয়সে হাঁটুতে আঘাত পাওয়ার কারণে তার খেলোয়াড়ি জীবনের অকাল সমাপ্তি ঘটে, এর ফলে তিনি তার পায়ের কার্যক্ষমতা হারিয়ে ফেলেন।
ম্যানেজার
১৯৯০ সালে গ্রেমিও গুয়ারানিতে তিতের প্রথম ম্যানেজারের চাকরি ছিল। অতঃপর তিনি কাশিয়াস, ভেরানোপোলিস, ইপিরাঙ্গা এবং জুভেন্তুদের দায়িত্বে ছিলেন।
২০১৩ সালে করিন্থিয়ান্স থেকে চলে আসার পর তিনি আধুনিক ফুটবলকে ঘিরে অগ্রসর হন। উক্ত সময়ে বিভিন্ন ক্লাব হতে ম্যানেজার হওয়ার আমন্ত্রণ পাওয়ার পরও তা প্রত্যাখ্যান করেছিলেন। তিনি উক্ত সময়ে ২০১৪ ফিফা বিশ্বকাপসহ বেশ কিছু খেলা পর্যবেক্ষণ করেন। এছাড়াও আর্সেনাল, কার্লো আনচেলত্তির নেতৃত্বাধীন রিয়াল মাদ্রিদসহ বেশ কয়েকটি ক্লাব পরিদর্শন করেন। উক্ত সময়ে তার ব্রাজিলের নতুন ম্যানেজার হওয়ার মর্যাদার বিষয়টি কেবলমাত্র সময়ের অপেক্ষা ছিল। এসময়ে তিনি জাপানের ম্যানেজার হওয়ারও আমন্ত্রণ পেয়েছিলেন। কিন্তু দুঙ্গাকে জাতীয় দলের কোচ হিসেবে মনোনয়ন দেয়া হয়। এমনকি জাপান দলের সাথেও কোন আলাপ-আলোচনায় বসেননি তিনি। ২০১৪ সালের ১৫ই ডিসেম্বর তারিখে তিনি দ্বিতীয় দফায় করিন্থিয়ান্সের ম্যানেজার হিসেবে ফিরে আসার ঘোষণা দিয়েছিলেন।
ব্রাজিল
২০১৬ সালে কোপা আমেরিকার শতবার্ষিকী প্রতিযোগিতায় দলের বিপর্যয়ের প্রেক্ষিতে দুঙ্গার উপর ফেডারেশনের ক্ষোভ পরিলক্ষিত হয়। এরফলে তার পরিবর্তে ২০১৬ সালের জুন মাসে তিতেকে ব্রাজিল দলের কোচ হিসেবে নিয়োগ দেয়া হয়।
ব্যক্তিগত জীবন
তিতে রোজমারির সাথে বিবাহ বন্ধনে আবদ্ধ হয়েছেন। তাদের একটি কন্যা এবং একটি পুত্র রয়েছে। তিতে রোমান ক্যাথলিক অনুশীলন করেন।
নিউক্লিয় পদার্থবিজ্ঞান
নিউক্লীয় পদার্থবিজ্ঞান  বা পরমাণুকেন্দ্রীণ পদার্থবিজ্ঞান পদার্থবিজ্ঞানের একটি শাখা যেখানে পারমাণবিক নিউক্লিয়াস এবং তাদের উপাদান এবং মিথস্ক্রিয়া সমন্ধে অধ্যয়ন করা হয়। পারমাণবিক বিষয় বস্তুগুলির অন্যান্য বিন্যাস গুলিও এখানে অধ্যয়ন করা হয়। নিউক্লীয় পদার্থবিজ্ঞান পারমাণবিক পদার্থবিজ্ঞান এর সাথে মিলিয়ে ফেলা উচিত নয়, যেখানে সম্পূর্ণ পরমাণু এবং এর ইলেক্ট্রন সমন্ধে অধ্যয়ন করা হয়ে থাকে।
নিউক্লীয় পদার্থবিদ্যার আবিষ্কারগুলো অনেক ক্ষেত্রে ব্যবহৃত হয়। এটি পারমাণবিক শক্তি, পারমাণবিক অস্ত্র, পারমাণবিক ঔষধ ও চৌম্বকীয় অনুরণন চিত্রধারন, শিল্পক্ষেত্র ও কৃষি আইসোটোপ, আয়ন প্রতিস্থাপন এবং বস্তু প্রকৌশল এবং ভূতত্ত্ব ও প্রত্নতত্ত্ব মধ্যে কার্বনের রেডিও আইসোটোপ এর ক্ষেত্রে ব্যবহৃত হয়। এই ধরনের ব্যবহারগুলি পারমাণবিক প্রকৌশল ক্ষেত্রে অধ্যয়ন করা হয়।
কণা পদার্থবিজ্ঞান নিউক্লীয় পদার্থবিজ্ঞান থেকে অভিব্যক্ত এবং দুটি ক্ষেত্র সাধারণত ঘনিষ্ঠ অনুষঙ্গে শেখানো হয়। পারমাণবিক জ্যোতির্বিদ্যা জ্যোতির্বিজ্ঞানে পারমাণবিক পদার্থবিজ্ঞানের প্রয়োগ, হচ্ছে তারকাসমূহের অভ্যন্তরীণ কাজগুলির এবং রাসায়নিক উপাদানের উৎপত্তি ব্যাখ্যা করায় অত্যন্ত গুরুত্বপূর্ণ।
ইতিহাস
১৮৯৬ সালে হেনরি বেকেরেল এর তেজস্ক্রিয়তা আবিষ্কার থেকে আণবিক পদার্থবিজ্ঞান এর ইতিহাস শুরু হয়। যখন ইউরেনিয়াম লবণের অনুপ্রভা তদন্ত করা হয়। জে. জে. থমসন কর্তৃক ইলেক্ট্রন আবিস্কারের এক বছর পরে ধারণা হয় যে পরমাণুর অভ্যন্তরীন কাঠামো রয়েছে। বিংশ শতাব্দীর শুরুর দিকে জে. জে. থমসনের "প্লাম পুডিং" নকশা গৃহীত ছিল যেখানে পরমাণু ছিলো ধনাত্নক চার্জযুক্ত বল তার সাথে এটাকে ঘিরে ছোট ঋণাত্নক চার্জযুক্ত ইলেক্ট্রন এর বলয়।
ওই বছরগুলোতে ব্যাপকভাবে তেজস্ক্রিয়তা অন্বেষণ করা হয়, উল্লেখযোগ্য হলো মেরী কুরী এবং পিয়েরে কুরী, আর্নেস্ট রাদারফোর্ড এবং তার সহকারীরা। শতাব্দীর পর পদার্থবিদরা পরমাণু থেকে নিসৃত তিন ধরনের তেজস্ক্রিয়তা আবিষ্কার করেন যা আলফা, বিটা, গামা তেজস্ক্রিয়তা নামে নামকরণ করা হয়। ১৯১১ সালে ওটো হান এবং ১৯১৪ সালে জেমস চ্যাডউইকের পরীক্ষায় আবিষ্কার হয় যে বিটা ক্ষয় পৃথক নয় বরং অবিচ্ছিন্ন। এটা হলো, পরমাণু থেকে পৃথক শক্তির পরিমানে (যা গামা এবং আলফা ক্ষয়ে দেখা যায়) নয় বরং ক্রমাগত শক্তির সীমায় ইলেকট্রন হয়। এটা ঐ সময়ে নিউক্লীয় পদার্থবিদ্যার সমস্যা ছিলো কারণ ওই ধরনের ক্ষয়ে শক্তির সংরক্ষণ হয়না।
১৯০৩ এ বেকেরেলকে তাঁর আবিষ্কার এবং মেরী ও পিয়েরে কুরীকে তাদের তেজস্ক্রিয়তার পরবর্তী গবেষণার জন্য পদার্থবিজ্ঞানে নোবেল পুরস্কার দেওয়া হয়। ১৯০৮ সালে রাদারফোর্ডকে তার মৌল সমূহের বিভেদ এবং তেজস্ক্রিয় মৌলের রসায়নে অনুসন্ধানের জন্য রসায়নে নোবেল পুরস্কার দেওয়া হয়। ১৯০৫ সালে আলবার্ট আইন্সটাইন ভরশক্তি সমীকরণের ধারণা দেন। যখন বেকেরেল এবং মেরী কুরী বহুদিন তেজস্ক্রিয়তার উপর গবেষণা করেন।
রাদারফোর্ডের টীম এর নিউক্লিয়াস আবিষ্কার
১৯০৬ সালে আর্নেস্ট রাদারফোর্ড "রেডিয়াম থেকে বিকিরিত আলফা কণাকে একটি বস্তুর মধ্য দিয়ে প্রবাহিত করার প্রতিবন্ধকতা" প্রকাশ করেন। হ্যানস গেইজার এই গবেষণাকে রয়্যাল সোসাইটির যোগাযোগে রাদারফোর্ড যে পরীক্ষা গুলো সম্পন্ন করেন ঐ পরীক্ষা দ্বারাই, অ্যালুমিনিয়াম পাত, বাতাস, এবং স্বর্নপাতের মধ্য দিয়ে আলফা কণা প্রবাহিত করে বিস্তৃত করেন। আরও অবদান ১৯০৯ সালে গেইজার এবং আর্নেস্ট মার্সডেন দ্বারা প্রকাশিত হয়েছে। এবং এরপর বিশেষভাবে বিস্তৃত ব্যাখ্যা ১৯১০ সালে গেইজার দ্বারা প্রকাশিত হয়েছে। ১৯১১-১৯১২ সালে রাদারফোর্ড রয়্যাল সোসাইটিতে তার পরীক্ষাসমূহ ব্যাখ্যা এবং পারমাণবিক নিউক্লিয়াসের নতুন প্রস্তাব দেওয়ার জন্য গিয়েছিলেন যেটি আমরা এখন রাদারফোর্ডের মডেল হিসেবে বুঝি।
এ ঘোষণার মূল পরীক্ষা ১৯১০ সালে ম্যানচেস্টার বিশ্ববিদ্যালয়ে সম্পাদনা করা হয়েছে : আর্নেস্ট রাদারফোর্ডের দল একটি বৈশিষ্ট্যপূর্ণ পরীক্ষা সম্পাদনা করেন যেখানে গেইজার এবং মার্সডেন রাদারফোর্ডের কার্যানুযায়ী আলফা কণা (হিলিয়াম নিউক্লিয়াস) কে পাতলা স্বর্ণপাতের মধ্য দিয়ে আঘাত করান। প্লাম পুডিং মডেল পূর্বাভাস দেয় যে আলফা কণাগুলো পরমাণুর নির্দিষ্ট আবর্তন পথ থেকে সামান্যই বেঁকে পাত ভেদ করে চলে আসে। কিন্তু রাদারফোর্ড তার দলকে এমন জিনিস পর্যবেক্ষণের জন্য ধাবিত করেন যেটি তাকে পর্যবেক্ষণে বিস্মিত করেছিল : কিছু কণা বড় কোণে ছড়িয়ে যাচ্ছিল এমনকি সম্পূর্ণ বিপরীত দিকে ঘুরে আসছিল কিছু কিছু ক্ষেত্রে। তিনি এটিকে টিসু পেপারে বুলেট ফায়ারে লাফিয়ে ওঠার সাথে তুলনা করেন। ১৯১১ সালে রাদারফোর্ডের বিশ্লেষণের উপাত্তগুলো রাদারফোর্ড মডেল আবিস্কারের দিকে ধাবিত করে, যেখানে পরমাণুর খুব ছোট, অতি ঘন নিউক্লিয়াস রয়েছে যা পরমাণুর প্রায় সমস্ত ভর ধারণ করে এবং উচ্চ ধনাত্মক চার্জ বিশিষ্ট যা ইলেক্ট্রনের চার্জ নিরপেক্ষ করে (যখন নিউট্রন আবিষ্কার হয়নি)। উদাহরণ হিসেবে এই মডেলে (যেটি আধুনিক মডেলের অংশ নয়) নাইট্রোজেন-১৪ একটি নিউক্লিয়াস যেটির ১৪ টি প্রোটন এবং ৭ টি ইলেক্ট্রন (মোট ২১ টি কণা) এবং নিউক্লিয়াস আরও ৭ টি ইলেক্ট্রন দ্বারা গঠিত।
১৯২০ এর দিকে আর্থার এডিংটন তার পত্রিকা দ্যা ইন্টারন্যাশনাল কন্সটিটিউশন অব দ্য স্টারস এ তারকাসমূহে নিউক্লিয়ার ফিউশনের পদ্ধতি আবিষ্কারের পূর্বপ্রত্যাশা করেছিলেন। ওই সময়ে নক্ষত্র উদ্ভূত শক্তি ছিল সম্পূর্ণ রহস্যজনক; এডিংটন নির্ভুলভাবে চিন্তা করেন যে সেই উৎস ছিল হিলিয়ামের মধ্যে হাইড্রোজেনের ফিউশন যা আইন্সটাইনের ভরশক্তি সমীকরণ E = mc2 অনুসারে শক্তি বিকিরণ করে। এটি ছিল আংশিকভাবে উল্লেখযোগ্য ক্রমবিকাশ যখন ফিউশন এবং তাপীয় পারমাণবিক শক্তি এমনকি তারকাসমূহের বৃহৎ পরিমাণ হাইড্রোজেনের (দেখুন ধাতব বৈশিষ্ট্য) দ্বারা গঠন তখনও আবিষ্কার হয়নি।
রাদারফোর্ড মডেল ১৯২৯ সালে ফ্রাঙ্কো রাসেটি এর পারমাণবিক ঘূর্ণনের অধ্যয়নের আগ পর্যন্ত যথেষ্ট আলোড়িত হয়েছে। ১৯২৫ এর মধ্যে জানা গিয়েছে যে প্রোটন এবং ইলেকট্রন উভয়ের +/-১⁄২ স্পিন রয়েছে। রাদারফোর্ড মডেলে নাইট্রোজেন-১৪,২০ এর মোট ২১ পারমাণবিক কণাগুলোর মধ্যে একটি আরেকটির স্পিন বাতিল করার জন্য জোড়ায় থাকে এবং সর্বশেষ বিজোড় কণাটি নিউক্লিয়াসকে ১⁄২ স্পিন প্রদান করে। রাসেটি নাইট্রোজেন-১৪ এর স্পিন ১ আবিষ্কার করেন।
জেমস চ্যাডউইক এর নিউট্রন আবিষ্কার
১৯৩২ সালে চ্যাডউইক অনুধাবন করেন যে, ওয়াল্টার বোথে, হার্বার্ট বেকার, ইরেনে, এবং ফ্রেডরিক জুলিও কুরি কর্তৃক পর্যবেক্ষিত বিকিরন মূলত একটি নিরপেক্ষ কণার কারণে হয়যার ভর প্রোটন এর সমতুল্য এবং তিনি তার নাম দেন নিউট্রন (রাদারফোর্ড এর অনুরূপ কণার প্রয়োজনীয়তার পরামর্শ অনুসারে) একই বছরে দিমিত্রি আইভানেনকো প্রস্তাব দেন যে নিউক্লিয়াসে কোন ইলেক্ট্রন নেই — শুধুমাত্র প্রোটন এবং নিউট্রন রয়েছে — এবং সেই নিউট্রন গুলোই ছিলো  ১⁄২ স্পিনের কণা যা ভর ব্যাখা করে ; প্রোটন নয়। নিউট্রনের স্পিন অবিলম্বে নাইট্রোজেন-১৪ এর স্পিন/ঘুর্ণন সমাধান করে, যাতে একটি অযুগ্ম প্রোটন এবং একটি অযুগ্ম নিউট্রন ১⁄২ স্পিন বজায় রাখে যা মোট স্পিন ১ প্রদান করে।
নিউট্রনের আবিষ্কার দ্বারা বিজ্ঞানীরা অবশেষে পারমাণবিক ভরের সাথে প্রোটন এবং নিউট্রনের তুলনা করে প্রতি নিউক্লিয়াসের বন্ধন শক্তির ভগ্নাংশ পর্যন্ত পরিমাপ করতে পারেন। এই পদ্ধতিতে পারমাণবিক ভরের পার্থক্য গণনা করা যেত। যখন পারমাণবিক বিক্রিয়া পরিমাপ করা হয়, তখন এটি ১৯৩৪ সালের ১% এর মধ্যে আইনস্টাইনের ভর ও শক্তির সমতুল্যের গণনার সাথে মিল পাওয়া গিয়েছে।
প্রকা'র বৃহদায়তন ভেক্টর বোসন ক্ষেত্রের সমীকরণ
আলেক্সান্ডার প্রকা সর্বপ্রথম বৃহদায়তন ভেক্টর বোসন ক্ষেত্র সমীকরণ এবং পারমাণবিক বলের মেসন ক্ষেত্রের উন্নয়ন ও বিবৃতি প্রদান করেন। প্রকা'র সমীকরনগুলো ওলফগ্যাঙ পাউলির কাছে জানা ছিল যিনি সমীকরণ গুলো তার নোবেল ঠিকানায় উল্লেখ  করেন, এবং সমীকরণ গুলো ইউকাওয়া, ওয়েনজেল, তাকেতানি, সাকাটা, কেমার, হিটলার এবং ফ্রহলিচ দের কাছেও জানা ছিল যারা নিউক্লীয় পদার্থবিজ্ঞানে পারমাণবিক নিউক্লিয়াসের উন্নয়নের জন্য প্রকা'র সমীকরণ গুলো মূল্যায়ন করেন।
ইউকাওয়া'র নিউক্লিয়াস গঠনের মেসন স্বীকার্য
১৯৩৪ সালে দুর্বল এবং শক্তিশালী পারমাণবিক বলের অধ্যয়ন ( পরবর্তীতে এনরিকো ফার্মি ফার্মিওন কণার সাহায্যে ব্যাখ্যাকৃত) পদার্থবিদদের উচ্চ শক্তিতে নিউক্লিয়াস এবং ইলেকট্রনের সংঘর্ষ সম্পর্কে জাতে সাহায্য করে। এই গবেষণা কণা পদার্থবিজ্ঞানের মুকুট মণি হয়ে উঠেছে, যেটি কণা পদার্থের আদর্শ মডেল এবং শক্তিশালী, দুর্বল এবং তড়িৎচৌম্বকীয় বল ব্যাখ্যা করে।
আধুনিক পারমাণবিক পদার্থবিজ্ঞান
একটি ভারী নিউক্লিয়াস শত শত নিউক্লিয়ন ধারণ করতে পারে। এর মানে এটা দাঁড়ায় যে কিছু অনুমানে এটিকে কোয়ান্টাম-মেকানিক্যাল এর পরিবর্তে ক্লাসিক্যাল সিস্টেম হিসাবে গণ্য করা যেতে পারে। লিকুইড-ড্রপ মডেল, অনুযায়ী, নিউক্লিয়াসের এমন শক্তি রয়েছে যা আংশিকভাবে পৃষ্ঠটান এবং প্রোটনের বৈদ্যুতিক বিকর্ষণ থেকে উদ্ভূত হয় । লিকুইড-ড্রপ মডেলটি বন্ধন শক্তির সাধারণ প্রবণতা (ভর সংখ্যা অনুযায়ী) এবং নিউক্লিয়ার ফিশন এর ঘটনা সহ নিউক্লিয়াসের অনেক বৈশিষ্ট্য পুনর্গঠন করতে পারে।
প্রথম শ্রেণীর ছবিগুলোতে উপরিপাতিত হওয়া কোয়ান্টাম মেকানিক্যাল এর প্রভাব পারমাণবিক কক্ষপথ মডেল দ্বারা ব্যাখ্যা করা যায় যা মারিয়া গোপার্ট মেয়ার এবং জে. হেনস ডি. জেসন কর্তৃক একটি বড় অংশে উন্নীত হয়েছিল। নির্দিষ্ট সংখ্যক নিউট্রন এবং প্রোটন ( ম্যাজিক নম্বর ২, ৮, ২০, ২৮, ৫০, ৮২, ১২৬, ...) দ্বারা গঠিত নিউক্লিয়াস বিশেষত স্থিতিশীল কারণ তাদের কক্ষপথ ইলেক্ট্রন দ্বারা পূর্ণ।
নিউক্লিয়াসের আরও জটিল মডেল প্রস্তাবিত হয়েছে যেমন বোসন মডেল, যেখানে এক জোড়ার ইলেক্ট্রনের অনুরূপ একজোড়া নিউট্রন এবং প্রোটন বোসন হিসেবে পরস্পরের উপর ক্রিয়া করে।
এবি ইনিশিও পদ্ধতি নিউক্লিয়াস এবং তাদের মিথস্ক্রিয়া থেকে শুরু করে মাটি থেকে পারমাণবিক অনেক শারীরিক সমস্যা সমাধান করার চেষ্টা করে।
নিউক্লীয় পদার্থবিজ্ঞানে বেশিরভাগ গবেষণা বেশিরভাগই উচ্চ ঘূর্ণন এবং উত্তেজনা শক্তির মতো চূড়ান্ত অবস্থার অধীনে নিউক্লিয়াস অধ্যয়ন সম্পর্কে বিবৃত করে। নিউক্লিয়াস চরম আকারের (এমনকি রুগবি বল বা নাশপাতির মত) বা চরম নিউট্রন-প্রোটন অনুপাতও হতে পারে। পরীক্ষাকারীরা কৃত্রিমভাবে প্ররোচিত ফিউশন বা নিউক্লিয়াস ট্রান্সফার প্রতিক্রিয়া ও ত্বারক থেকে আয়ন বিম ব্যবহার করে এই ধরনের নিউক্লিয়াসকে তৈরি করতে পারে। উচ্চতাপমাত্রায় নিউক্লিয়াস তৈরী করতে উচ্চ শক্তির বিম ব্যবহার করা যেতে পারে। এই পরীক্ষা সাধারন নিউক্লিও বস্তু হতে নতুন অবস্থায় ফেজ ট্রানজিশন উৎপাদন করে, কোয়ার্ক-গ্লুওন প্লাজমা, যেখানে কোয়ার্ক একটির সাথে অপরটি জুড়ে যায় নিউট্রন এবং প্রোটন ট্রিপলেটে বিভক্ত হয়ে যায়।
পারমাণবিক ক্ষয়
৮০ টি মৌলের কমপক্ষে ১ টি স্থায়ী আইসোটোপ রয়েছে যেটি কখনো তেজস্ক্রিয় রশ্মি নিঃসরণ করেনা, মোট ২৫৪ স্থায়ী আইসোটোপ শনাক্ত করা হয়েছে। যাইহোক হাজার হাজার আইসোটোপের অস্থায়ী বৈশিষ্ট্য রয়েছে। এই "তেজস্ক্রিয় আইসোটোপ" গুলো এক সেকেন্ডের ভগ্নাংশ থেকে শুরু করে ট্রিলিয়ন বছর সময় পর্যন্ত ক্ষয় হতে পারে। পারমাণবিক সংখ্যা এবং নিউট্রন সংখ্যা, নিউক্লাইডেরর বন্ধনশক্তি যেটি স্থায়িত উপত্যকা হিসেবে পরিচিত একটি নকশায় অঙ্কিত। স্থায়ী নিউক্লাইডগুলো এই শক্তি উপত্যকার নিচের দিকে অবস্থিত যেখানে অস্থায়ী নিউক্লাইডগুলো উপত্যকার দেয়াল বরাবর অবস্থিত এবং এদের দুর্বল বন্ধন শক্তি বিদ্যমান।
অধিক স্থায়ী নিউক্লিয়াস নির্দিষ্ট সীমানার মধ্যে পতিত হয় অথবা নিউট্রন ও প্রোটনের ভারসাম্য : খুব কম বা খুব বেশি নিউট্রন (প্রোটন সংখ্যার সাথে সম্পর্ক যুক্ত) ক্ষয়ের কারণ ঘটায়। উদাহরণ হিসেবে, বিটা ক্ষয়ের ক্ষেত্রে একটি নাইট্রোজেন-১৬ পরমাণু (৭ প্রোটন, ৯ নিউট্রন) সৃষ্টি হওয়ার কয়েক সেকেন্ডের মধ্যে একটি অক্সিজেন-১৬ পরমাণুতে (৮ প্রোটন, ৮ নিউট্রন) রূপান্তরিত হয়। এই ক্ষয়ে নাইট্রোজেন নিউক্লিয়াসের একটি নিউট্রন দুর্বল মিথস্ক্রিয়া দ্বারা একটি প্রোটন, একটি ইলেকট্রন এবং একটি অ্যান্টি নিউট্রিনোতে রূপান্তরিত হয়। মৌলটি ভিন্ন প্রোটন সংখ্যার অন্য মৌলে রূপান্তরিত হয়।
আলফা ক্ষয়ে (যেটা সাধারণত ভারী নিউক্লিয়াসের ক্ষেত্রে সংঘটিত হয়) তেজস্ক্রিয় মৌল অন্য মৌল গঠন করতে একটি হিলিয়াম নিউক্লিয়াস (২ প্রোটন এবং ২ নিউট্রন) ক্ষয় করে, হিলিয়াম-৪ সহ। অনেক ক্ষেত্রে এই পদ্ধতি এই ধরনের কতগুলি ধাপে অন্যান্য ক্ষয়সহ (সাধারণত বিটা ক্ষয়) বজায় রাখে যতক্ষণ না স্থায়ী মৌল গঠিত না হয়।
গামা ক্ষয়ে একটি নিউক্লিয়াস উত্তেজিত অবস্থা থেকে নিন্ম শক্তির অবস্থায় গামা রশ্মি বিকিরণ করে। এই পদ্ধতিতে মৌলটি অন্য মৌলে পরিবর্তন হয়না (নিউক্লিয়ার পরিবর্তন নেই)
অন্যান্য আরও বাহ্যিক ক্ষয় সম্ভব। (প্রথম মূল প্রবন্ধ দেখুন)। উদাহরণ হিসেবে অভ্যন্তরীণ পরিবর্তন ক্ষয়ে শক্তি উত্তেজিত নিউক্লিয়াস গঠন করে মধ্যবর্তী অরবিটাল ইলেক্ট্রনগুলোর একটি প্রক্ষেপ করে এমন এক পদ্ধতিতে যেটা উচ্চ শক্তি উৎপন্ন করে ; কিন্তু এটা বিটা ক্ষয় নয়, এবং বিটা ক্ষয়ের মত একটি মৌলকে অন্য মৌলে রূপান্তরিত করে না।
নিউক্লিয়ার ফিউশন
নিউক্লিয়ার ফিউশনে, দুটি নিম্ন ভরের নিউক্লিয়াস একে অপরের খুব নিকটে আসে, যাতে শক্তিশালী বল তাদেরকে একীভূত করে। এটাতে নিউক্লিয়াসদ্বয়ের মধ্যে তড়িৎ বিকর্ষণ অতিক্রম করে তাদের একীভূত করতে প্রবল শক্তি অথবা নিউক্লিয়ার বলের প্রয়োজন হয় ;যেখানে নিউক্লিয়ার ফিউশন উচ্চ তাপমাত্রা বা উচ্চ চাপে সংঘটিত হয়। যখন নিউক্লিয়াস একীভূত হয়, প্রচুর পরিমানে শক্তি নির্গত হয় এবং মিলিত নিউক্লিয়াস নিন্ম শক্তির স্তরে অন্তর্ভুক্ত হয়। প্রতি নিউক্লিয়নে নিকেল-৬২ পর্যন্ত ভরসংখ্যার সাথে বন্ধন শক্তি বৃদ্ধি পায়।
সূর্যের মত তারকাসমূহ চারটি প্রোটন হিলিয়াম নিউক্লিয়াসে, দুটি পজিট্রন এবং দুটি নিউট্রিনোর ফিউশন দ্বারা গঠিত। হাইড্রোজেন হিলিয়ামে পরিণত হওয়ার অনিয়ন্ত্রিত ফিউশন পারমাণবিক তাপ নামে পরিচিত। বিভিন্ন প্রতিষ্ঠানে বর্তমান গবেষণা সীমান্তে উদাহরণ হিসেবে জয়েন্ট ইউরোপিয়ান টোরাস (জেট) এবং আইটিইআর হচ্ছে অর্থনৈতিকভাবে নিয়ন্ত্রিত ফিউশন বিক্রিয়ার মাধ্যমে শক্তির ব্যবহারে টেকসই পদ্ধতির উন্নয়ন।
নিউক্লিয়ার ফিউশন হলো শক্তির মূল (আলো রূপ এবং তড়িৎ চৌম্বকীয় বিকিরণ) আমাদের সূর্য সহ সকল তারকা থেকেই ক্ষয় হয়।
নিউক্লিয়ার ফিশন
নিউক্লিয়ার ফিশন হলো ফিউশন এর বিপরীত প্রক্রিয়া। নিকেল-৬২ এর পরবর্তী ভারী মৌলের নিউক্লিয়াসে ভরসংখ্যা বৃদ্ধির সাথে বন্ধন শক্তি হ্রাস পায়। যদি ভারী নিউক্লিয়াসটি দুটি হালকা নিউক্লিয়াসে বিভক্ত হয় তাহলে শক্তি নির্গমন সম্ভব হয়।
আলফা ক্ষয় পদ্ধতি নিউক্লিয়ার ফিশনের বিশেষ একটি ধরন। এটা উচ্চ অপ্রতিসম ফিশন কারণ চারটি কণা যা আলফা কণাকে দৃঢ়ভাবে বন্ধন করে ফিশনে এই নিউক্লিয়াস উৎপাদন একই রকম প্রায়।
নির্দিষ্ট ভারী নিউক্লিয়াস যার ফিশনে একটি মুক্ত নিউট্রনের উৎপত্তি হয় এবং যেটি সহজে নিউট্রনকে ফিশন শুরু করতে নিবিষ্ট করে, একটি নিজেই উত্তেজিত হওয়া ধরনের নিউট্রন ফিশনে উদ্ভব হতে পারে যাকে চেইন বিক্রিয়া বলা হয়। চেইন বিক্রিয়া পদার্থবিজ্ঞানের পূর্বে রসায়নে জানা যায় এবং প্রকৃতপক্ষে আগুন এবং রাসায়নিক বিস্ফোরণের মত অনেক পরিচিত প্রক্রিয়া ঘটে। ফিশন অথবা ফিশনে উৎপন্ন নিউট্রন ব্যবহার করে নিউক্লিয়ার চেইন বিক্রিয়া হলো নিউক্লিয়ার শক্তি কেন্দ্র এবং ফিশন প্রকৃতির নিউক্লিয়ার বোমার শক্তির উৎস যেমন দ্বিতীয় বিশ্বযুদ্ধের শেষের দিকে জাপানের হিরোশিমা এবং নাগাসাকিতে বিস্ফোরিত পারমাণবিক বোমা। ভারী নিউক্লিয়াস যেমন ইউরেনিয়াম এবং থোরিয়াম স্বতঃস্ফূর্ত ফিশন বিক্রিয়া দেয় কিন্তু এ ক্ষয় আলফা ক্ষয়ের অনুরূপ।
একটি আদি নিউট্রন শিকল বিক্রিয়া ঘটতে অবশ্যই নির্দিষ্ট শর্তে নির্দিষ্ট স্থানে একটি সর্বনিম্ন ভরের প্রাসঙ্গিক আইসোটোপ থাকতে হবে। সর্বনিম্ন ভর নিসৃত নিউট্রন এবং তাদের ধীরতা বা সীমাবদ্ধতা সংরক্ষিত হয় যাতে করে বড় ক্রস সেকশন বা তাদের অন্য ফিশন শুরু করার সম্ভাবনা থাকা প্রয়োজন। অকলো, গেবন, আফ্রিকা, প্রাকৃতিক নিউক্লিয়ার ফিশন বিক্রিয়কের দুটি এলাকা ১.৫ বিলিয়ন বছর পূর্বে সক্রিয় ছিল প্রাকৃতিক নিউট্রিনো নিঃসরনের পরিমাপ প্রদর্শন করে যে পৃথিবীর অভ্যন্তর থেকে নির্গমিত অর্ধেক তাপ তেজস্ক্রিয় ক্ষয় ঘটায়। যাইহোক, এটি জানা যায়নি এগুলোর মধ্যে কোনটি ফিশন চেইন বিক্রিয়া সংঘটিত করেছে কিনা।
ভারী মৌল উৎপাদন
তত্ব মতে, বিগ ব্যাঙ এর পর মহাবিশ্ব যখন শীতল হয় অবশেষে অতিপারমানবিক বস্তু যা আমরা জানি (নিউট্রন, প্রোটন এবং ইলেকট্রন) নির্গত হওয়া সম্ভব হয়। বিগ ব্যাঙ বিস্ফোরণে সবচেয়ে বেশি সৃষ্টি হয়েছে প্রোটন এবং ইলেকট্রন (সমান সংখ্যক)। অবশেষে প্রোটন হাইড্রোজেন পরমাণু গঠন করে। বিগ ব্যাঙ এর প্রথম তিন মিনিটে প্রায় সব নিউট্রন হিলিয়াম-৪ এ শোষিত হয় এবং এই হিলিয়াম বর্তমান মহাবিশ্বের সকল হিলিয়াম সৃষ্টির জন্য দায়ী। (দেখুন বিগ ব্যাঙ সংশ্লেষন)।
বিগ ব্যাঙ এ হিলিয়ামের পাশাপাশি কিছু অল্প পরিমাণে লিথিয়াম, বেরিলিয়াম, এবং সম্ভবত বোরন সৃষ্টি হয়েছিল। প্রোটন এবং নিউট্রনের পারস্পরিক সংঘর্ষে সকল ভারী মৌল সমূহ যা আমরা বর্তমানে দেখি (কার্বন - ৬ নং মৌল) এবং আরও বেশি পারমাণবিক সংখ্যা বিশিষ্ট মৌল তারকার অভ্যন্তরে ফিউশন ধাপের সময়ে সৃষ্টি হয়েছিল, যেমন প্রোটন-প্রোটন শিকল, সিএনও চক্র এবং ত্রৈধ আলফা পদ্ধতি। পর্যায়ক্রমে তারকার বিবর্তনের মাধ্যমে আরও মৌল সমূহ সৃষ্টি হয়।
প্রতি নিউক্লিয়ন চূড়ায় বন্ধন শক্তি কেবলমাত্র ফিউশন প্রক্রিয়ায় শক্তি নির্গত হয়, লোহা(৫৬ নিউক্লিয়ন) এর চেয়ে ছোট পরমাণু গঠনে। ফিউশনে ভারী নিউক্লিয়াস তৈরীতে শক্তির প্রয়োজন, প্রকৃতির অবলম্বনে বাকি প্রক্রিয়া অব্যাহত থাকে। নিউট্রন তাদের চার্জের অভাবে নিউক্লিয়াস দ্বারা শোষিত হয়। ভারী মৌলগুলো ধীর নিউট্রন নিয়ন্ত্রণ পদ্ধতিতে অথবা দ্রুত নিউট্রন নিয়ন্ত্রণ পদ্ধতিতে সৃষ্টি হয়। ধীর পদ্ধতি তাপীয় স্পন্দন তারকা (এজিবি বা বিশাল অনন্ত তারকা) এবং এটি ভারী মৌল লেড ও বিসমাথে পৌছতে শত শত থেকে সহস্র বছর সময় নেয়। দ্রুত পদ্ধতি সুপারনোভা বিস্ফোরণে সংঘটিত হয় যেটি উচ্চ তাপমাত্রা, উচ্চ নিউট্রন ফ্লাক্স এবং নির্গত বস্তু সরবরাহ করে। এই নাক্ষত্রিক দশা নিউট্রন ধারণ পদ্ধতিকে দ্রুত করে। খুব নিউট্রন-সমৃদ্ধ প্রজাতি যা তখন ভারী উপাদানগুলির সাথে বিটা-ক্ষয়, বিশেষ করে তথাকথিত অপেক্ষা বিন্দুতে বন্ধ করে দিয়ে নিউট্রন এবং (জাদু সংখ্যা) সহ আরও স্থিতিশীল নিউক্লাইডের সাথে মিলিত হয়।
ড্রুক দেশী
ড্রুক দেশী (Dzongkha: འབྲུག་སྡེ་སྲིད་; Wylie:  'brug sde-srid; আরও বলা হয় "দেব রাজা") সতেরো ও উনিশ শতকের মধ্যকার দ্বৈত সরকার ব্যবস্থার অধীনে ভূটানের ধর্মনিরপেক্ষ (প্রশাসনিক) শাসকদের পদবী ছিল। এই ব্যবস্থার অধীনে, সরকারী কর্তৃপক্ষ ধর্মনিরপেক্ষ এবং ধর্মীয় প্রশাসনের মধ্যে বিভক্ত ছিল। উভয়ই যাবদ্রুং রিনপোচের নামমাত্র কর্তৃত্বের অধীনে একত্রিত ছিল। ড্রুক, যার অর্থ "বজ্র ড্রাগন", প্রতীকীভাবে ভূটানকে বোঝায়, যার প্রাচীনতম নাম ড্রুক-ইউল। দেশী, যার অর্থ "রিজেন্ট", এই সরকার ব্যবস্থার অধীনে রাজ্যের প্রধানের ধর্মনিরপেক্ষ কার্যালয় ছিল।
ইতিহাস
ড্রুক দেশী উনিশ শতকে সন্ন্যাসী বা মর্যাদাবানীর সদস্য হয়। সাধারণত পরবর্তীকালে; তিনি তিন বছরের মেয়াদে নির্বাচিত হয়েছিলেন, প্রথমে সন্ন্যাসী পরিষদের এবং পরবর্তীতে রাজ্য কাউন্সিলের (ল্যাঙ্গিয়ে শশকদু) দ্বারা। রাজ্য কাউন্সিল একটি কেন্দ্রীয় প্রশাসনিক অঙ্গ ছিল যার মধ্যে আঞ্চলিক শাসকরা, যাবদ্রুংয়ের চেম্বারলাইনস এবং ড্রুক দেশীর আওতায় ছিল। কালক্রমে, ড্রুক দেশি রাজ্য কাউন্সিলের আঞ্চলিক প্রশাসকদের সবচেয়ে শক্তিশালী দলের নিয়ন্ত্রণে চলে আসেন। যাবদ্রুং ছিলেন রাষ্ট্রপ্রধান এবং ধর্মীয় ও নাগরিক বিষয়ে তার কর্তৃত্ব ছিল চূড়ান্ত।
কেন্দ্রীয় সরকারের আসন বসন্ত, গ্রীষ্ম এবং শরত্কালে ত্রয়োদশ শতাব্দীর জং এর জায়গায় থিম্পুতে ছিল। শীতের রাজধানী ছিল পুণাখ, থিম্পুর উত্তর-পূর্বে জং দ্বারা ১৫২৭ সালে প্রতিষ্ঠা করা হয়েছিল। রাজ্যটি তিনটি অঞ্চলে (পূর্ব, মধ্য এবং পশ্চিম) বিভক্ত ছিল। প্রত্যেক রাজ্যেই একজন নিয়োগকৃত পেনলপ (গভর্নর) ছিল। যার রাজধানী জং এ একটি করে আসন ছিল। জেলাগুলির নেতৃত্বে ছিল জংপেন (জেলা অফিসার), যাদের সদর দফতর লেসার জং এ ছিল। পেনলপরা ছিলেন কর আদায়কারী, বিচারক, সামরিক কমান্ডার এবং কেন্দ্রীয় সরকারের ক্রয় প্রতিনিধি। তিব্বত ও ভারতের মধ্যকার বাণিজ্য থেকে এবং ভূমি কর থেকে তাদের প্রধান আয় হতো।
২০০৮ সালে প্রণীত ভূটানের সংবিধান দ্বৈত সরকারের প্রতি ভূটানের প্রতিশ্রুতি নিশ্চিত করেছে। তবে সংবিধানে "ড্রুক দেশী" উপাধিটি কখনই উপস্থাপন করা হয় নাই এবং সমস্ত প্রশাসনিক ক্ষমতা ড্রুক গিয়ালপো এবং বেসামরিক অফিসগুলিতে সরাসরি অর্পিত হয়। তারপর, ড্রুক গিয়ালপো জে খেনপোর পরামর্শে পাঁচ জন লোপন (জ্ঞাত আয়ত্তকারী) নিয়োগ দেন। এবং গণতান্ত্রিক সংবিধান নিজেই যাভদ্রংয়ের বিপরীতে এই দেশের সর্বোচ্চ আইন।
বর্ডার গার্ড বাংলাদেশের মহাপরিচালক
বর্ডার গার্ড বাংলাদেশ যা  বিজিবি  এবং ' 'বর্ডার গার্ড  নামেও পরিচিত। যা পরিচালনা করেন একজন মহাপরিচালক বা ' বর্ডার গার্ড প্রধান '। সংস্থাটির আগের নাম  বাংলাদেশ রাইফেলস '' ছিল। বর্তমান মহাপরিচালক মেজর জেনারেল  এ কে এম নাজমুল হাসান। প্রথম মহাপরিচালক ছিলেন মেজর জেনারেল চিত্তা রঞ্জন দত্ত।
মহাপরিচালকের অফিস ঢাকার পিলখানায় বর্ডার গার্ড বাংলাদেশর সদর দপ্তর।
হাইওয়ে (২০১৪-এর বাংলা চলচ্চিত্র)
হাইওয়ে সুদিপ্ত চট্টোপাধ্যায় পরিচালিত এবং সুরিন্দর ফিল্মস প্রযোজিত একটি ২০১৪ সালের ভারতীয় বাংলা চলচ্চিত্র। কোয়েল মল্লিক এবং পরমব্রত চট্টোপাধ্যায় এই চলচ্চিত্রে মুখ্য ভূমিকায় অভিনয় করছেন। চলচ্চিত্রের সংগীত পরিচালনা করেছেন অনুপম রায়।
কাহিনী
চলচ্চিত্রের কাহিনী হাইওয়েতে দেখা হওয়ায় দুইটি মানুষের জীবনকে ঘিরে গড়ে উঠেছে। এটি তাদের জীবনে অত্যন্ত গুরুত্বপূর্ণ পদক্ষেপ রাখে। তারা জীবনের বন্ধুরতার সামনে একত্রে থাকে। তাদের ভালবাসার কাহিনী নানা নাটকীয় মোড় নিতে থাকে।
কোয়েল মল্লিক ও পরমব্রত চট্টোপাধ্যায় এই চলচ্চিত্রে অসুখী দম্পতির অভিনয় করেছেন যারা নিজের মধ্যে গড়ে ওঠে দূরত্বটাকে কিছুতেই সরাতে পারছিল না। কোয়েল এখানে দেশি এবং পরমব্রত বিদেশী'র চরিত্রে অভিনয় করেছেন। যদিও তাদের ভালবাসার বিয়ে ছিল, তবুও তারা নিজেদেরকে নতুন দৃষ্টিভঙ্গিতে থেকে উপলব্ধি করতে থাকে এবং কাহিনী গড়ে ওঠে।
উন্নয়ন
কোয়েল মল্লিকের স্বামী নিসপাল সিং রানের প্রযোজনা প্রতিষ্ঠান সুরিন্দর ফিল্মস এই চলচ্চিত্রের প্রযোজনা করেছে। এই চলচ্চিত্রের মাধ্যমে সুদীপ্ত চট্টোপাধ্যায়ের চলচ্চিত্র পরিচালনায় হাতেখড়ি হচ্ছে। চলচ্চিত্রের নাম প্রথমে অপরিচিত দেয়া হয়েছিল, কিন্তু পরবর্তীতে পরিবর্তন করা হয় ও বর্তমান নাম দেয়া হয়।
অভিনয়
অভিনেত্রী কোয়েল মল্লিক এই চলচ্চিত্রে হেমলক সোসাইটির পর আবারও পরমব্রত চট্টোপাধ্যায়ের বিপরীতে অভিনয় করছেন। এখানে তার চরিত্র একজন মানসিকভাবে অসুস্থ নারীর, যিনি নাইন্‌থ স্ট্যান্ডার্ডে পাঠকালীন তার বাবাকে হারায়। নিজের চরিত্র সম্পর্কে তিনি বলেন, "এতে পরমব্রত এবং আমি আছি এবং আবারও নিজেদের চরিত্রের সম্পূর্ণ বিপরীত কোন চরিত্রে আমরা অভিনয় করছি, কিন্তু একে হেমলক সোসাইটির সাথে তুলনা করা যায় না।" এই চলচ্চিত্রের সাথে চুক্তিবদ্ধ থাকায় কোয়েল অনিরুদ্ধ রায় চৌধুরীর চলচ্চিত্র বুনো হাঁস-এ দেবের বিপরীতে অভিনয় করতে পারেননি। অভিনেতা গৌরব চক্রবর্তী এই চলচ্চিত্রে একজন রকস্টার এর চরিত্রে আছেন।
দৃশ্যায়ণ
চলচ্চিত্রের দৃশ্যধারণ করা হয়েছে পশ্চিমবঙ্গের দার্জিলিং-এর পাহাড়ে। দার্জিলিং-এ থাকাকালীন অতিরিক্ত বর্ষণের ফলে এর দৃশ্যধারণের কাজ একটু পিছিয়ে দেয়া হয়েছে।
সংগীত
অনুপম রায় এই হাইওয়ের সংগীত পরিচালনা করছেন। তিনি নিজেই এর গীতিকার।
যুব অলিম্পিকে সর্বকালীন পদক সারণী
২০১০ থেকে ২০১৮ পর্যন্ত সমস্ত যুব অলিম্পিক গেমসের (ওয়াইওজি) জন্য সর্বকালের পদক সারণীটি নীচে তালিকাভুক্ত করা হয়েছে। এটি প্রতিটি ওয়াইজি সংস্করণে আইওসি দ্বারা প্রকাশিত পদক সারণীর সংক্ষিপ্তসার।
মোট ১২৬ টি দেশ যুব অলিম্পিক গেমসে কমপক্ষে একটি পদক অররজন করেছে। গ্রীষ্মকালীন গেমসে ১২৪টি দেশ এবং শীতকালীন গেমসে ৩৩ টি দেশ পদক অর্জন করেছে।
গ্রীষ্মকালীন যুব অলিম্পিক
২০১৮ গ্রীষ্মকালীন যুব অলিম্পিকের পরে হালনাগাদকৃত ।
সুবিমল বসাক
সুবিমল বসাক ( জন্ম ১৫.ডিসেম্বর.১৯৩৯ ) বাংলা সাহিত্যে হাংরি আন্দোলন-এর একজন প্রখ্যাত ঔপন্যাসিক।
কাশীবিশ্বেশ্বর মন্দির, লক্কুণ্ডী
কাশীবিশ্বেশ্বর মন্দির (ಕಾಶಿವಿಶ್ವೇಶ್ವರ ದೇವಸ್ಥಾನ; অপর নাম: কবতলেশ্বর মন্দির বা কাশী বিশ্বনাথ মন্দির) হল ভারতের কর্ণাটক রাজ্যের গাদাগ জেলার লক্কুণ্ডীতে অবস্থিত একটি মন্দির। এটি হাম্পি থেকে গোয়ার মধ্যবর্তী গাদাগ শহর থেকে প্রায় 12 km দূরে অবস্থিত। কাশীবিশ্বেশ্বর মন্দির হল হিন্দু স্থাপত্যশৈলীর পরিপূর্ণ বিকশিত কল্যাণ চালুক্য ধারার অন্যতম শ্রেষ্ঠ নিদর্শন। ঊনবিংশ শতাব্দীর ব্রিটিশ পুরাতত্ত্ববিদ ও ইতিহাসবিদ জেমস বার্জেস লক্কুন্ডির মন্দিরগুলি সমীক্ষা করে এটিকে "ভারতে হিন্দু অলংকৃত শিল্পকর্মের অন্যতম শ্রেষ্ঠ বিদ্যমান নিদর্শন" বলে উল্লেখ করেছিলেন।
সুবিমল বসাক
প্রারম্ভিক জীবন
তার জন্ম ও পড়াশোনা বিহারের রাজধানী পাটনায় । তিনি তন্তুবায় পরিবারের সন্তান । তার বাবা তারকনাথ বসাক ছিলেন ঢাকা শহরের আদি-নিবাসী । দেশভাগের সময়ে পরিবারটি পাটনায় স্হানান্তরিত হয়। তারকনাথ সেখানে স্বর্ণকারের পেশা অবলম্বন করেন। গোল্ড কনট্রোল আইন লাগু হবার কারণে তারকনাথ দেউলিয়া হয়ে যান এবং আত্মহত্যা করেন । তিন ভাই ও এক বোনের দায়িত্ব শৈশব থেকে সুবিমল বসাকের ওপর বর্তায়। পরিবারটি পাটনার অপরাধীদের পাড়া হিসাবে কুখ্যাত লোদিপুর অঞ্চলে থাকতে বাধ্য হয় । এই অঞ্চলের ভাষা সুবিমল বসাককে শৈশব থেকে আকৃষ্ট করেছে এবং সাহিত্যে তার প্রবেশ বাংলার সঙ্গে মিশ্রিত এই অঞ্চলের ভাষার কারণে ।
হাংরি আন্দোলন
পাটনা নিবাসী হবার কারণে হাংরি আন্দোলন-এর স্রষ্টা মলয় রায়চৌধুরীর সঙ্গে তার পরিচয় হয় । মলয় রায়চৌধুরী তাকে দেবী রায়-এর সঙ্গে পরিচয় করিয়ে দেন । এনাদের কার্যকলাপের কারণে অচিরে কলকাতায় এই তিনজন হাংরি ত্রিমূর্তি নামে খ্যাত হন। হাংরি বুলেটিনগুলিতে প্রকাশিত স্কেচগুলি আঁকার দায়িত্ব নেন সুবিমল বসাক। বেশ কিছু হাংরি বুলেটিন এবং হাংরি আন্দোলন-এর পত্রিকার প্রচ্ছদের জন্য তিনি কাঠখোদাই করে দিয়েছিলেন । স্কেচগুলি অশ্লীলতার অভিযোগে আক্রান্ত হয় এবং সুবিমল বসাক সম্পাদকদের দৃষ্টি আকর্ষণ করেন । হাংরি আন্দোলনে যুক্ত থাকার কারণে ১৯৬৪ সালের সেপ্টেম্বরে অন্যান্যদের সঙ্গে তার বিরুদ্ধে গ্রেপ্তারি পরোয়ানা জারি হয়েছিল।
সাহিত্যধারা
১৯৬৫ সালে তিনি ছাতামাথা নামে একটি উপন্যাস লেখেন । উপন্যাসটিতে ন্যারেটিভ লিখিত হয় পূর্ব বঙ্গের কথ্য ভাষায় এবং সংলাপ লিখিত হয় কলকাতার কথ্য ভাষায় । বাংলায় পূর্ব বঙ্গের ভাষায় লেখা উপন্যাস সম্ভবত এইটিই প্রথম। সেসময়ে সুবিমল বসাক সাহিত্যের ভাষাকে কলুষিত করছেন বলে সমালোচিত হলেও, পরবর্তীকালে, বিশেষ করে পূর্ববঙ্গে এই ভাষায় সাহিত্য রচনা এখন স্বীকৃত। এর পর তিনি ঢাকা শহরের কথ্য ভাষায় একট কাব্যগ্রন্হ প্রকাশ করেন এবং তার নাম দেন হাবিজাবি । ন্যারেটিভের মাধ্যম নিয়ে পরীক্ষা-নিরীক্ষা তিনি হাংরি আন্দোলন ফুরিয়ে যাবার পরও বজায় রেখেছিলেন । তার পরবর্তী উপন্যাস প্রত্নবীজ-এ তিনি শৈশবের লোদিপুর পাড়ার কথ্য ইনগদির সঙ্গে মিশ্রিত বাংলা, যা ওই অঞ্চলের বাঙালিরা ব্যবহার করেন সেটি প্রয়োগ করেন । পশ্চিমবঙ্গে কালক্রমে একটি মিশ্রিত ভাষায় ন্যারেটিভ তৈরির চল হয়েছে যেটি বহির্বঙ্গীয় বাঙালিরা ব্যবহার করেন ।
২০১৬ ও ২০১৮ সালে, তন্ময় ভট্টাচার্যের সম্পাদনায় প্রকাশিত হয়েছে 'সুবিমল বসাক সংকলন', প্রথম ও দ্বিতীয় খণ্ড। প্রকাশক সৃষ্টিসুখ। সুবিমল বসাকের সাতটি দুর্লভ বই সংকলিত হয়েছে ওই দুটি সংকলনে।
ক্ষেত্রসমীক্ষা
১৯৬৫ সালে হাংরি আন্দোলন ফুরিয়ে গেলে সুবিমল বসাক ক্ষেত্রসমীক্ষায় লিপ্ত হন । তিনি পশ্চিমবঙ্গ ও বাংলাদেশে ভ্রমণ করে বিভিন্ন অঞ্চলের ঢাকাই বিয়ার গীত এবং বাঙালির কুসংস্কার সংগ্রহ করে গ্রন্হাকারে প্রকাশ করেন ।
পুরস্কার
২০০৭ সালে অনুবাদের জন্য তিনি সাহিত্য অকাদেমী পুরস্কার পান ।
ফিল্ম
২০১১ সালে সৃজিৎ মুখোপাধ্যায় বাইশে শ্রাবণ নামে একটি ফিল্ম পরিচালনা করেছেন যাতে সুপ্রসিদ্ধ পরিচালক গৌতম ঘোষ একজন হাংরি আন্দোলনকারীর ভূমিকায় অভিনয় করেছেন। বাংলা সিনেমায় এই প্রথম হাংরি আন্দোলনকে একটি ফিল্মে কেন্দ্রে আনা হল।
এম এ বারী (দ্ব্যর্থতা নিরসন)
এম এ বারী বা মুহাম্মাদ আব্দুল বারী দ্বারা যাদের বুঝানো হয়ে থাকে:
বাসেন্জ
বাসেন্জ আফগানিস্তানের উত্তর-পূর্বাঞ্চলীয় এলাকার বাদাখশন প্রদেশের একটি গ্রাম।
আন্ডারহিল স্টেডিয়াম
আন্ডারহিল লন্ডনের চিপিং বার্নেটের একটি স্টেডিয়াম ছিল, যেটি ১৯০৭ থেকে ২০১৩ পর্যন্ত বারনেট ফুটবল ক্লাবের হোম গ্রাউন্ড হিসাবে ব্যবহৃত হয়েছে। এর সর্বোচ্চ ধারণক্ষমতা প্রায় ৬,০২৩ জন। এটি লন্ডনের সবচেয়ে ছোট ফুটবল মাঠ।
২০১৮ সালের জানুয়ারীতে আন্ডারহিল ধ্বংস করা শুরু হয়েছিল।
অস্ত্র
থাম্ব|কিছু প্রাচীন অস্ত্র অস্ত্র বা হাতিয়ার হচ্ছে কোন জীব, কাঠামো অথবা অবস্থানের ক্ষতিসাধনের উদ্দেশ্যে ব্যবহৃত যেকোন বস্তু। অস্ত্রশস্ত্র প্রাণী শিকার, অপরাধ, অপরাধ দমন, আত্মরক্ষা এবং যুদ্ধ বিগ্রহকে আরও সহজ করেছে। বৃহত্তর প্রেক্ষাপটে, শত্রুপক্ষের বিপক্ষে কৌশলগত, বস্তুগত ও মানসিক সুবিধা অর্জনের জন্য ব্যবহৃত যেকোন কিছুই অস্ত্র হিসেবে গণ্য করা যেতে পারে।
যেকোন সাধারণ বস্তু যেমন লাঠি, পাথর, মোটরগাড়ি এ বং পেনসিল ইত্যাদি অস্ত্র হিসেবে ব্যবহার করা যায়। আবার বেশকিছু অস্ত্র ক্ষতিসাধনের জন্যই বানানো হয় - সাধারণ পরিবর্ধন যুক্ত অস্ত্র যেমন বেত, তলোয়ার এবং পিস্তল; এবং কিছু অস্ত্র আরও জটিল কারিগরি যুক্ত, যেমন আন্তমহাদেশীয় ব্যালিস্টিক ক্ষেপণাস্ত্র, জৈব অস্ত্র এবং সাইবার অস্ত্র। বেসামরিক কোনকিছুকে সামরিক কাজে ব্যবহারের জন্য পুনরায় ব্যবহার, পরিমার্জন বা আধুনিকায়ন করলে তাকে অস্ত্র হিসেবে ব্যবহার করা বলে। যেমন: অস্ত্র হিসেবে ভাইরাস ব্যবহার বা লেজার রশ্মির অস্ত্র হিসেবে ব্যবহার।